भागवत कथा के आयोजन लिए निमंत्रण पत्र बांटे
लुधियाना| जनहितवेलफेयर एसोसिएशन द्वारा बाबा मुकंद सिंह नगर, मंगल मंडी ढाबा रोड पर 17 जनवरी 2016 से 24 जनवरी 2016 तक श्रीमद भागवत कथा का आयोजन किया जा रहा है। अत: शनिवार को सभी मेंबरों ने मिल कर इसके लिए निमंत्रण पत्र बांटे। शनिवार को निमंत्रण पत्र इलाका पार्षद ठाकुर बेबी सिंह आदि को बांटे। सोसाइटी के मुख्य मेंबरों ने बताया कि कार्य शुभारंभ से पहले शोभा यात्रा निकाली जाएगी। इसमें 51 महिलाएं 51 कलश लेकर निकलेंगी। शोभा यात्रा जीटी रोड से होकर जैन कॉलोनी बाबा मुकंद सिंह नगर गुरु अमरदास कॉलोनी डाबा रोड से होती हुई कथा पंडाल में तक पहुंचेगी। कथा के वाचन के लिए भारतीय ब्राह्मण महासभा के धर्माचार्य एवं लोकप्रिय प्रवक्ता पंडित श्री शाम सुंदर ठाकुर जी गोवर्धन धाम से आएंगे। वह शाम 5 बजे से लेकर 8 बजे तक भजन संध्या एवं श्री कृष्ण जन्म बाल चारित्र का गुणगान करेंगे। इसके अलावा सुंदर-सुंदर झांकियां प्रस्तुत की जाएंगी। इस मौके पर एसोसिएशन के सेवादार सुरिंदर कुमार लवली, सुरजीत सिंह लवली, आलोक नाथ पांडेय, विजय कुमार शर्मा, सोम दत्त शर्मा शामिल रहे।
hin_Deva hin_Deva